
RAPORT  DE  SPECIALITATE
· la proiectul de hotărâre privind aprobarea propunerii de iniţiere a demersurilor pentru încetarea, prin acordul de voinţă al părţilor, a contractului de finanţare nr.6106 /17.01.2023 pentru “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”
Analizând proiectul de hotărâre privind aprobarea propunerii de iniţiere a demersurilor pentru încetarea, prin acordul de voinţă al părţilor, a contractului de finanţare nr.6106 /17.01.2023 pentru “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”, am constatat următoarele:

În data de 30.05.2022 s-a adoptat Hotărârea Consiliului Local nr.88 privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C10, Componenta C10 - Fondul Local, cu proiectul “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.

Autoritatea locală a solicitat finanțare nerambursabilă în cadrul PNRR, Cererea de finanțare C10-I3-817 fiind aprobată iar în data de 17.01.2023 MDLPA a semnat Contractul de finanțare nr.6106 care prevede o valoare maximă nerambursabilă de 3.618.846,11 lei, inclusiv tva.

In cursul lunii februarie 2024 a fost predată documentația la nivel Proiect Tehnic aferentă Contractului de servicii nr.6/29.03.2023 având ca obiect Servicii de întocmire DALI, Proiect tehnic și asistență tehnică pentru investiția: “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni”.

In conformitate cu Devizul General intocmit, valoarea totală a proiectului este 7.575.140,90 lei inclusiv tva, din care C+M = 4.128.435,00 lei, inclusiv tva.

Având în vedere cele prezentate mai sus, rezultă o contribuție proprie a UAT Oraș Boldești Scăeni în valoare de 3.956.294,79 lei.

Ținând cont de valoarea rezultată în urma întocmirii Devizului General la faza PT și având in vedere valoarea maximă asigurată din fonduri nerambursabile, pentru implementarea proiectului este necesară asigurarea contribuției proprii în valoare de 3.956.294,79 lei (inclusiv TVA), în perioada 2025- iunie 2026.

Conform platformei PNRR și a contractului de finanțare, până la data de 03.03.2024 trebuia încheiat contractul de lucrări pentru realizarea obiectivului de investiții. Întrucât nu a existat sursă de finanțare de la bugetul local pentru anul 2024 nu s-a demarat procedura de achizitie.

Având în vedere bugetul localității, asigurarea cotei de cofinanțare în această perioadă nu este posibilă, motiv pentru care șansele ca acest proiect să fie implementat cu finanțare din PNRR, in aceasta perioadă, sunt minime.

Precizez că până la această dată nu au fost solicitate sume aferente acestui contract, in consecintă nu este aplicabilă prevederea legată de returnarea sumelor conform art.13 alin 1 lit.b. din contract.
După emiterea HCL, vor fi demarate demersurile legate de încetarea contractului de finanțare, conform prevederilor contractuale.

Întrucat, pentru realizarea acestei investiții se doreste accesarea sursei de finanțare prin PRSM 2021-2027, se impune rezilierea contractului de finanțare nr.6106 semnat cu MDLPA in vederea evitării dublei finanțări.
Având în vedere cele prezentate mai sus, consider că initierea unui proiect de hotarare a Consiliului Local privind aprobarea propunerii de iniţiere a demersurilor pentru încetarea, prin acordul de voinţă al părţilor, a contractului de finanţare nr.6106 /17.01.2023 pentru “Lucrări de creștere a eficienței energetice și gestionarea inteligentă a energiei în clădirea Sediului Primăriei orașului Boldești-Scăeni” este necesară și oportună.

